title: Decizia (UE) 2015/1709 a Parlamentului European din 29 aprilie 2015 privind descărcarea de gestiune pentru execuția bugetului întreprinderii comune ENIAC aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/424

      DECIZIA (UE) 2015/1709 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului întreprinderii comune ENIAC aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale întreprinderii comune ENIAC pentru exercițiul financiar 2013,

                  —

                  având în vedere Raportul Curții de Conturi privind conturile anuale ale întreprinderii comune ENIAC pentru exercițiul financiar 2013, însoțit de răspunsurile întreprinderii comune (1),

                  —

                  având în vedere Declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a întreprinderii comune cu privire la execuția bugetară pentru exercițiul financiar 2013 (05306/2015 – C8-0049/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 209,

                  —

                  având în vedere Regulamentul (CE) nr. 72/2008 al Consiliului din 20 decembrie 2007 de înființare a întreprinderii comune ENIAC (5),

                  —

                  având în vedere Regulamentul (UE) nr. 561/2014 al Consiliului din 6 mai 2014 privind înființarea întreprinderii comune ECSEL (6), în special articolul 1 alineatul (2) și articolul 12,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (7),

                  —

                  având în vedere Regulamentul delegat (UE) nr. 110/2014 al Comisiei din 30 septembrie 2013 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (8),

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0104/2015),

         1.

            amână decizia de a acorda directorului executiv al întreprinderii comune ECSEL descărcarea de gestiune pentru execuția bugetului întreprinderii comune ENIAC aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune ECSEL, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 452, 16.12.2014, p. 26.

         (2)  JO C 452, 16.12.2014, p. 27.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 30, 4.2.2008, p. 21.

         (6)  JO L 169, 7.6.2014, p. 152.

         (7)  JO L 357, 31.12.2002, p. 72.

         (8)  JO L 38, 7.2.2014, p. 2.


title: 2010/742/UE: Decizia Parlamentului European și a Consiliului din 24 noiembrie 2010 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea FEG/2009/028 NL/Limburg diviziunea 18 din Țările de Jos)

text:
               4.12.2010

               RO

               Jurnalul Oficial al Uniunii Europene

               L 318/39

         DECIZIA PARLAMENTULUI EUROPEAN ȘI A CONSILIULUI
   din 24 noiembrie 2010
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea FEG/2009/028 NL/Limburg diviziunea 18 din Țările de Jos)
   (2010/742/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața muncii.

               (2)

               Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               Țările de Jos au prezentat la 30 decembrie 2009 o cerere de mobilizare a FEG, avându-se în vedere concedierile din nouă întreprinderi a căror activitate se încadrează în sectorul NACE a doua revizuire diviziunea 18 („tipărirea și reproducerea înregistrărilor pe suporți”) în regiunea la nivelul NUTS II, Limburg (NL42), și au completat-o prin informații suplimentare transmise până la 6 mai 2010. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea unei sume de 549 946 EUR.

               (5)

               Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Țările de Jos,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare pentru alocarea sumei de 549 946 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 24 noiembrie 2010.

            Pentru Parlamentul European

            Președintele

         J. BUZEK

            Pentru Consiliu

            Președintele

         O. CHASTEL

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Comisiei din 9 decembrie 2016 privind încheierea, în numele Comunității Europene a Energiei Atomice, a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană

text:
               15.12.2016

               RO

               Jurnalul Oficial al Uniunii Europene

               C 467/16

         DECIZIA COMISIEI
   din 9 decembrie 2016
   privind încheierea, în numele Comunității Europene a Energiei Atomice, a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană
   (2016/C 467/06)
   COMISIA EUROPEANĂ,
   având în vedere Tratatul de instituire a Comunității Europene a Energiei Atomice, în special articolul 101 alineatul (2),
   având în vedere Decizia Consiliului privind aprobarea încheierii de către Comisia Europeană, în numele Comunității Europene a Energiei Atomice, a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană,
   întrucât:

               (1)

               Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (denumit în continuare „ASA”), a fost semnat la 16 iunie 2008 și a intrat în vigoare la 1 iunie 2015 (1).

               (2)

               Republica Croația a devenit stat membru al Uniunii Europene la 1 iulie 2013.

               (3)

               În conformitate cu articolul 6 alineatul (2) al doilea paragraf din Actul din 2012 privind condițiile de aderare a Republicii Croația la Uniunea Europeană, aderarea Croației la ASA ar trebui să fie aprobată prin încheierea unui protocol la ASA de către Consiliu, hotărând în unanimitate în numele statelor membre, și de către țara terță în cauză.

               (4)

               La 24 septembrie 2012, Consiliul a autorizat Comisia să deschidă negocieri cu Bosnia și Herțegovina în vederea încheierii unui protocol la ASA.

               (5)

               Aceste negocieri s-au încheiat cu succes și Protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (denumit în continuare „protocolul”) a fost parafat la 18 iulie 2016.

               (6)

               Protocolul cuprinde chestiuni care se încadrează în domeniul de competență al Comunității Europene a Energiei Atomice.

               (7)

               Protocolul ar trebui să fie încheiat de către Comisie, în numele Comunității Europene a Energiei Atomice, în ceea ce privește chestiunile care se încadrează în domeniul de competență al Comunității Europene a Energiei Atomice.

               (8)

               La 21 noiembrie 2016, Consiliul a adoptat Decizia privind aprobarea încheierii protocolului de către Comisie în numele Comunității Europene a Energiei Atomice (2).

               (9)

               Semnarea și încheierea protocolului fac obiectul unei proceduri separate în ceea ce privește chestiunile care intră sub incidența Tratatului privind Uniunea Europeană și a Tratatului privind funcționarea Uniunii Europene.

               (10)

               Protocolul ar trebui aprobat,

         DECIDE:
   Articolul 1
   Se aprobă încheierea, în numele Comunității Europene a Energiei Atomice, a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană.
   Textul protocolului este atașat la Decizia Consiliului privind semnarea, în numele Uniunii Europene și al statelor membre ale acesteia, și aplicarea cu titlu provizoriu a protocolului (3).
   Articolul 2
   Membrul Comisiei responsabil pentru politica europeană de vecinătate și negocieri privind extinderea este autorizat să semneze protocolul și să depună notificarea prevăzută la articolul 7 din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 9 decembrie 2016.

            Pentru Comisie

         Johannes HAHN

            Membru al Comisiei

      (1)  JO L 164, 30.6.2015, p. 2.

      (2)  Nepublicată încă în Jurnalul Oficial.

      (3)  Nepublicată încă în Jurnalul Oficial.


title: 2013/379/UE: Decizia EU BAM Rafah/1/2013 a Comitetului politic și de securitate din 9 iulie 2013 privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)

text:
               16.7.2013

               RO

               Jurnalul Oficial al Uniunii Europene

               L 193/19

         DECIZIA EU BAM RAFAH/1/2013 A COMITETULUI POLITIC ȘI DE SECURITATE
   din 9 iulie 2013
   privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)
   (2013/379/UE)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (1), în special articolul 10 alineatul (1),
   întrucât:

               (1)

               În temeiul Acțiunii comune 2005/889/PESC, Comitetul politic și de securitate este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a Misiunii de Asistență la Frontieră a Uniunii Europene pentru punctul de trecere Rafah (EU BAM Rafah), inclusiv decizia de numire a șefului misiunii.

               (2)

               La 23 mai 2013, Înaltul Reprezentant al Uniunii pentru afaceri externe și politica de securitate a propus numirea domnului Gerhard SCHLAUDRAFF în calitate de șef al EU BAM Rafah pentru perioada 1 iulie 2013-30 iunie 2014.

               (3)

               Prin Decizia 2013/355/PESC a Consiliului din 3 iulie 2013 de modificare și de prelungire a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (2) s-a prelungit durata EU BAM Rafah până la 30 iunie 2014,

         ADOPTĂ PREZENTA DECIZIE:
   Articolul 1
   Domnul Gerhard SCHLAUDRAFF este numit șeful Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) pentru perioada 1 iulie 2013-30 iunie 2014.
   Articolul 2
   Prezenta decizie intră în vigoare la data adoptării.
   Se aplică de la 1 iulie 2013.

      Adoptată la Bruxelles, 9 iulie 2013.

            Pentru Comitetul politic și de securitate

            Președintele

         W. STEVENS

      (1)  JO L 327, 14.12.2005, p. 28.

      (2)  JO L 185, 4.7.2013, p. 16.


title: Decizia Consiliului din 30 octombrie 2013 de adoptare a poziției Consiliului privind proiectul de buget rectificativ nr. 9 al Uniunii Europene pentru exercițiul financiar 2013

text:
               1.11.2013

               RO

               Jurnalul Oficial al Uniunii Europene

               C 318/3

         DECIZIA CONSILIULUI
   din 30 octombrie 2013
   de adoptare a poziției Consiliului privind proiectul de buget rectificativ nr. 9 al Uniunii Europene pentru exercițiul financiar 2013
   2013/C 318/03
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2013 a fost adoptat definitiv la 12 decembrie 2012 (2);

               —

               la 3 octombrie 2013, Comisia a înaintat o propunere care conținea proiectul de buget rectificativ nr. 9 la bugetul general pentru exercițiul financiar 2013;

               —

               dat fiind faptul că proiectul de buget rectificativ nr. 9 la bugetul general pentru exercițiul financiar 2013 trebuie să fie adoptat fără întârziere, se justifică scurtarea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale, precum și a termenului de zece zile prevăzut pentru includerea punctului pe ordinea de zi provizorie a Consiliului stabilite la articolul 4 din Protocolul nr. 1 privind rolul parlamentelor naționale în Uniunea Europeană,

         DECIDE:
   Articol unic
   Poziția Consiliului privind proiectul de buget rectificativ nr. 9 al Uniunii Europene pentru exercițiul financiar 2013 a fost adoptată la 30 octombrie 2013.
   Textul integral poate fi accesat pentru consultare sau descărcare pe site-ul internet al Consiliului: http://www.consilium.europa.eu

      Adoptată la Bruxelles, 30 octombrie 2013.

            Pentru Consiliu

            Președintele

         L. LINKEVIČIUS

      (1)  JO L 298, 26.10.2012, p. 1.

      (2)  JO L 66, 8.3.2013, p. 1, cu rectificare în JO L 134, 18.5.2013, p. 21.


title: Decizia (UE) 2017/451 a Comisiei din 14 martie 2017 de aprobare, în numele Uniunii Europene, a anumitor modificări ale Protocolului de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului dintre Comunitatea Europeană și Republica Islamică Mauritania

text:
                  15.3.2017

                  RO

                  Jurnalul Oficial al Uniunii Europene

                  L 69/34

            DECIZIA (UE) 2017/451 A COMISIEI
      din 14 martie 2017
      de aprobare, în numele Uniunii Europene, a anumitor modificări ale Protocolului de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului dintre Comunitatea Europeană și Republica Islamică Mauritania
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Decizia (UE) 2016/870 a Consiliului din 24 mai 2016 privind încheierea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (1), în special articolul 3,
      întrucât:

                  (1)

                  Articolul 10 din Acordul de parteneriat în domeniul pescuitului între Comunitatea Europeană și Republica Islamică Mauritania (2), denumit în continuare „acordul”, aprobat prin Regulamentul (CE) nr. 1801/2006 al Consiliului (3), instituie un comitet mixt responsabil cu monitorizarea aplicării acordului și, în special, cu supravegherea punerii sale în aplicare, a interpretării și funcționării acestuia în bune condiții, precum și cu reevaluarea, dacă este cazul a nivelului posibilităților de pescuit și a contribuției financiare.

                  (2)

                  Articolul 1 alineatul (1) din Protocolul de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania, denumit în continuare „protocolul”, aprobat prin Decizia (UE) 2016/870, stabilește posibilitățile de pescuit în cadrul acordului respectiv pentru o perioadă de patru ani începând cu 16 noiembrie 2015, iar articolul 2 alineatul (1) din protocol stabilește contribuția financiară anuală pentru accesul navelor Uniunii Europene la zona de pescuit mauritană.

                  (3)

                  Tabelul menționat la articolul 1 alineatul (1) din protocol stabilește posibilitățile de pescuit și prevede că, pe baza avizelor științifice disponibile, cele două părți vor putea conveni, în cadrul comitetului mixt, asupra atribuirii unor posibilități de pescuit în cazul traulerelor frigorifice pentru specii demersale pentru care este identificat un surplus.

                  (4)

                  Comitetul mixt se va reuni la Nouakchott, în perioada 15-16 noiembrie 2016, în sesiune extraordinară, pentru a adopta modificările posibilităților de pescuit și condițiile de desfășurare a activităților de pescuit aplicabile, precum și contribuția financiară, având în vedere cererea Uniunii de a crea o nouă categorie de pescuit pentru traulerele frigorifice care pescuiesc merluciu senegalez.

                  (5)

                  Comisia a transmis Consiliului, înainte de reuniunea în cauză a comitetului mixt, un document pregătitor care prezintă detaliile poziției avute în vedere de Uniune.

                  (6)

                  Poziția avută în vedere de Uniune a fost aprobată de Consiliu, în conformitate cu punctul 3 din anexa la Decizia (UE) 2016/870.

                  (7)

                  Modificările adoptate, și anume introducerea unei noi categorii de pescuit pentru traulerele frigorifice care pescuiesc merluciu senegalez, condițiile de desfășurare a pescuitului aplicabile acestei noi categorii și mărirea contribuției financiare pentru acces, au fost înscrise în anexa 5 la procesul-verbal al reuniunii respective a comitetului mixt din perioada 15-16 noiembrie 2016.

                  (8)

                  Modificările respective ar trebui aprobate în numele Uniunii,

            ADOPTĂ PREZENTA DECIZIE:
      Articolul 1
      Se aprobă în numele Uniunii modificările Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania, adoptate de comitetul mixt instituit în temeiul articolului 10 din acordul menționat anterior în reuniunea sa din perioada 15-16 noiembrie 2016 și care rezultă din anexa 5 la procesul-verbal.
      Textul anexei 5 la procesul-verbal al reuniunii comitetului mixt din perioada 15-16 noiembrie 2016 este anexat la prezenta decizie.
      Articolul 2
      Prezenta decizie intră în vigoare în a treia zi de la data publicării în Jurnalul Oficial al Uniunii Europene.

         Adoptată la Bruxelles, 14 martie 2017.

               Pentru Comisie

               Președintele

            Jean-Claude JUNCKER

         (1)  JO L 145, 2.6.2016, p. 1.

         (2)  JO L 343, 8.12.2006, p. 4.

         (3)  Regulamentul (CE) nr. 1801/2006 al Consiliului din 30 noiembrie 2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (JO L 343, 8.12.2006, p. 1).

         ANEXĂ
         Protocol, articolul 2, alineatele:

                     (1)

                     Contribuția financiară anuală pentru accesul navelor Uniunii Europene la zona de pescuit mauritană, menționată la articolul 7 din acord, se stabilește la cincizeci și șapte de milioane cinci sute de mii (57 500 000) EUR. Prezentul alineat se aplică sub rezerva dispozițiilor articolelor 5-10 și 16 din prezentul protocol.

                     (3)

                     Capturile totale admisibile (categoriile 1, 2, 2bis, 3, 6, 7 și 8) și tonajul de referință (categoriile 4 și 5) sunt specificate în fișele tehnice care figurează în anexa 1 la prezentul protocol. Acestea sunt stabilite pe baza anului calendaristic, de la data de 1 ianuarie la data de 31 decembrie a anului avut în vedere. În cazul în care prima perioadă și ultima perioadă de aplicare a protocolului nu corespund unui an calendaristic, capturile totale admisibile sunt stabilite pro rata temporis și ținând cont, pe categorie de pescuit, de tendințele de repartizare a capturilor în cursul anului.

                     (7)

                     Pentru categoriile de pescuit 4 și 5, în cazul în care capturile efectuate de navele de pescuit ton ale Uniunii Europene în zona de pescuit mauritană depășesc tonajul de referință astfel cum este prevăzut pentru fiecare dintre categoriile respective, suma de cincizeci și șapte de milioane cinci sute de mii (57 500 000) EUR a contribuției financiare va fi mărită, pentru fiecare tonă suplimentară capturată, cu valoarea redevenței, astfel cum este stabilită în fișele tehnice corespunzătoare pentru anul în cauză. Cu toate acestea, suma plătită de Uniunea Europeană pentru depășirea limitei nu poate depăși o valoare corespunzătoare dublului tonajului de referință corespunzător. Atunci când cantitățile capturate de navele Uniunii Europene depășesc dublul tonajului de referință corespunzător, suma datorată pentru cantitatea care depășește această limită se plătește în cursul anului următor.

               Tabelul categoriilor de pescuit, astfel cum este prevăzut la articolul 1 alineatul (1):

                     Categorii de pescuit

                     Capturi totale admisibile și tonaje de referință

                     1

                     Nave de pescuit crustacee cu excepția langustelor și crabilor

                     5 000  de tone

                     2

                     Traulere (nefrigorifice) și nave cu paragate de fund pentru pescuitul de merluciu senegalez

                     6 000  de tone

                     2bis

                     Traulere (frigorifice) pentru pescuitul de merluciu senegalez

                     merluciu senegalez 3 500  de tone
                     calamar 1 450  de tone
                     sepie 600 de tone

                     3

                     Nave de pescuit specii demersale, altele decât merluciul senegalez, cu alte unelte decât traulul

                     3 000  de tone

                     4

                     Nave de pescuit ton cu plasă pungă

                     12 500  de tone
                     (tonaj de referință)

                     5

                     Nave de pescuit ton, cu platformă și paragate, și nave de pescuit cu paragate plutitoare

                     7 500  de tone
                     (tonaj de referință)

                     6

                     Traulere frigorifice pentru pescuit pelagic

                     225 000  de tone (*1)

                     7

                     Nave nefrigorifice pentru pescuit pelagic

                     15 000  tone de (*2)

                     8

                     Cefalopode

                     [pm] tone

               Anexă, apendicele 1 „Fișe tehnice”, noua fișă 2bis:

                     CATEGORIA DE PESCUIT 2bis:
                     TRAULERE (FRIGORIFICE) PENTRU PESCUITUL DE MERLUCIU SENEGALEZ

               1.   Zona de pescuit

                                 (a)

                                 la nord de paralela 19° 15′ 60″N: la vest de linia care leagă următoarele puncte:

                                                20° 46′ 30″N

                                                17° 03′ 00″V

                                                20° 36′ 00″N

                                                17° 11′ 00″V

                                                20° 36′ 00″N

                                                17° 36′ 00″V

                                                20° 03′ 00″N

                                                17° 36′ 00″V

                                                19° 45′ 70″N

                                                17° 03′ 00″V

                                                19° 29′ 00″N

                                                16° 51′ 50″V

                                                19° 15′ 60″N

                                                16° 51′ 50″V

                                                19° 15′ 60″N

                                                16° 49′ 60″V

                                 (b)

                                 La sud de paralela 19° 15′ 60″N și până la paralela 17° 50′ 00″N: la vest de linia de 18 mile marine calculate de la nivelul apei la reflux.

                                 (c)

                                 La sud de paralela 17° 50′ 00″N: la vest de linia de 12 mile marine calculate de la nivelul apei la reflux.

                           Pentru zonele calculate de la nivelul apei la reflux, comitetul mixt poate înlocui liniile de delimitare a zonelor cu o serie de coordonate geografice.

                     Echipament autorizat

                                 —

                                 Traul de fund pentru merluciu.

                                 —

                                 Se interzice dublarea mătcii traulului.

                                 —

                                 Se interzice dublarea firelor care formează matca traulului.

                     Dimensiunea minimă autorizată a ochiului de plasă

                     70 mm (traul)

                     Dimensiuni minime

                     Pentru pești, dimensiunea minimă trebuie să fie măsurată de la vârful botului până la extremitatea înotătoarei caudale (lungimea totală) (a se vedea apendicele 7).

                     Comitetul mixt poate stabili o dimensiune minimă pentru speciile care nu sunt prevăzute mai sus.

                     Capturile secundare

                     Autorizate

                     Interzise

                     25 % de pești demersali (alții decât merluciul senegalez)

                     Cefalopode (altele decât calamarul și sepia) și crustacee

                     Comitetul mixt poate stabili ratele capturilor secundare pentru speciile care nu sunt prevăzute mai sus.

                     Posibilități de pescuit/Redevențe

                     Perioadă

                     An

                     Capturi totale admisibile (în tone)

                     3 500

                     merluciu senegalez (specie-țintă principală)

                     1 450

                     calamar (specie-țintă secundară)

                     600

                     sepie (specie-țintă secundară)

                     Redevență

                     70 EUR/t pentru merluciul senegalez

                     575 EUR/t pentru calamar

                     250 EUR/t pentru sepie

                     90 EUR/t pentru capturile secundare

                     Redevența va fi calculată la încheierea fiecărei perioade de trei luni pentru care nava are o autorizație de pescuit, ținând cont de capturile efectuate în timpul acestei perioade.
                     Licența va fi acordată la plata unui avans de 1 000  EUR per navă, care se va scădea din valoarea totală a redevenței și care va fi achitat la începutul fiecărei perioade de trei luni pentru care nava are o autorizație de pescuit.
                     Numărul navelor care sunt autorizate în același timp nu poate fi mai mare de șase.

                     Repaus biologic

                     După caz, comitetul mixt va stabili o perioadă de repaus biologic pe baza avizului științific al CSC (Comitetul științific consultativ).

                     Observatori științifici

                     Prin derogare de la regula fixată la capitolul X punctul 2 din anexă, navele vor lua la bord un observator științific mauritan la fiecare ieșire în larg.

                     Observații

                     Redevențele sunt stabilite pentru întreaga perioadă de aplicare a protocolului.

            (*1)  Cu o depășire autorizată de 10 % fără incidență asupra contribuției financiare plătite de Uniunea Europeană pentru acces.

            (*2)  Dacă aceste posibilități de pescuit sunt utilizate, ele trebuie să fie scăzute din captura totală admisibilă prevăzută la categoria 6.


title: Decizia Comisiei din 2 iunie 1999 privind condițiile și metodele de efectuare a investigațiilor interne pentru combaterea fraudei, a corupției și a oricăror activități ilegale care afectează interesele Comunităților [notificată cu numărul SEC(1999) 802]

text:
Anunţ juridic important

|

31999D0396

Official Journal L 149 , 16/06/1999 P. 0057 - 0059 Ediţie specială în limba cehă Chapter 01 Volume 03 P. 118  - 120 Ediţie specială în limba estonă Chapter 01 Volume 03 P. 118  - 120 Ediţie specială în limba maghiară Chapter 01 Volume 03 P. 118  - 120 Ediţie specială în limba lituaniană Chapter 01 Volume 03 P. 118  - 120 Ediţie specială în limba letonă Chapter 01 Volume 03 P. 118  - 120 Ediţie specială în limba malteză Chapter 01 Volume 03 P. 118  - 120 Ediţie specială în limba polonă Chapter 01 Volume 03 P. 118  - 120 Ediţie specială în limba slovacă Chapter 01 Volume 03 P. 118  - 120 Ediţie specială în limba slovenă Chapter 01 Volume 03 P. 118  - 120

		19990602Decizia Comisieidin 2 iunie 1999privind condițiile și metodele de efectuare a investigațiilor interne pentru combaterea fraudei, a corupției și a oricăror activități ilegale care afectează interesele Comunităților[notificată cu numărul SEC(1999) 802](1999/396/CE, CECO, Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene și, în special, articolul 218 al acestuia,având în vedere Tratatul de instituire a Comunității Europene a Cărbunelui și Oțelului și, în special, articolul 16 al acestuia,având în vedere Tratatul de instituire a Comunității Europene a Energiei Atomice și, în special, articolul 131 al acestuia,întrucât:(1) Regulamentul (CE) nr. 1073/1999 al Parlamentului European și al Consiliului [1] și Regulamentul (Euratom) nr. 1074/1999 al Consiliului [2] privind investigațiile întreprinse de Oficiul European de Lupta Antifraudă (denumit în continuare "oficiul") prevăd că oficiul trebuie să inițieze și să desfășoare investigații administrative în cadrul instituțiilor, al organismelor, al birourilor și al agențiilor înființate prin Tratatul CE sau Tratatul Euratom sau în temeiul acestor tratate.(2) Responsabilitatea oficiului, stabilită de Comisie, depășește protejarea intereselor financiare, pentru a include toate activitățile referitoare la necesitatea salvgardării intereselor comunitare împotriva comportamentelor necorespunzătoare care pot atrage declanșarea procedurilor administrative sau penale.(3) Sfera combaterii fraudei ar trebui extinsă, simultan cu o creștere a eficacității acesteia prin exploatarea expertizei existente în domeniul investigațiilor administrative.(4) Prin urmare, pe baza autonomiei sale administrative, Comisia trebuie să încredințeze oficiului sarcina de a întreprinde investigații administrative interne în scopul identificării cazurilor grave privind exercitarea îndatoririlor profesionale care ar putea constitui o încălcare a obligațiilor funcționarilor și ale altor agenți ai Comunităților, prevăzute la articolul 11, articolul 12 al doilea și al treilea paragraf, articolele 13, 14, 16 și articolul 17 primul paragraf din Statutul funcționarilor Comunităților Europene și Regimul aplicabil celorlalți agenți (denumit în continuare "Statutul personalului"), care afectează interesul Comunităților și care pot atrage inițierea procedurilor disciplinare sau, dacă este cazul, a procedurilor penale, a comportamentelor necorespunzătoare, prevăzute la articolul 22 din Statutul personalului, sau a situațiilor de încălcare a obligațiilor similare ce revin membrilor Comisiei ori membrilor personalului Comisiei, dar care nu intră sub incidența Statutului personalului.(5) Aceste investigații ar trebui efectuate în conformitate cu prevederile în materie din tratatele constitutive ale Comunităților Europene și, în special, din Protocolul privind privilegiile și imunitățile, textele de punere în aplicare a acestora și Statutul personalului.(6) Investigațiile ar trebui efectuate în condiții echivalente în toate instituțiile, organismele, oficiile și agențiile comunitare; atribuirea acestei responsabilități oficiului nu ar trebui să afecteze responsabilitățile instituțiilor, ale organismelor și ale agențiilor și nu ar trebui să diminueze în nici un caz protecția juridică a persoanelor implicate.(7) Până la modificarea Statutului personalului ar trebui să se adopte măsuri practice care să dispună modul în care membrii Comisiei, funcționarii și agenții acesteia trebuie să coopereze la buna desfășurare a investigațiilor interne.(8) Decizia Comisiei din 14 iulie 1998 privind investigațiile efectuate de Grupul operativ pentru "Coordonarea luptei împotriva fraudei", precum și normele sale de aplicare din 9 decembrie 1998 ar trebui abrogate,DECIDE:Articolul 1Obligația de a coopera cu oficiulSecretarul General, serviciile și orice funcționar sau agent al Comisiei trebuie să coopereze pe deplin cu agenții oficiului și să le ofere asistența necesară pentru derularea investigațiilor. În acest scop, ei trebuie să furnizeze agenților oficiului toate informațiile și explicațiile considerate utile.Fără a aduce atingere prevederilor în materie din Tratatele de instituire a Comunităților Europene, în special din Protocolul privind privilegiile și imunitățile, precum și textelor de punere în aplicare a acestora, membrii Comisiei cooperează pe deplin cu oficiul.Articolul 2Obligația de a furniza informațiiOrice funcționar sau agent al Comisiei care are cunoștință de dovezi care conduc la prezumția existenței unor posibile cazuri de fraudă, corupție sau orice altă activitate ilegală care afectează interesele Comunităților sau de situații grave, legate de îndeplinirea atribuțiilor profesionale, care ar putea constitui încălcări ale obligațiilor funcționarilor sau ale agenților Comunităților și ar putea atrage proceduri disciplinare sau, dacă este cazul, proceduri penale, sau de încălcarea obligațiilor similare ale membrilor Comisiei sau ale personalului acesteia care nu intră sub incidența Statutului personalului informează imediat cu privire la aceasta șeful de serviciu sau directorul general sau, dacă se consideră că acest lucru este util, secretarul general sau direct oficiul.Secretarul general, directorii generali sau șefii de servicii din cadrul Comisiei transmit imediat oficiului orice dovezi de care au cunoștință pe baza cărora se poate presupune existența neregulilor menționate la primul paragraf.Funcționarii și agenții Comisiei nu trebuie să fie supuși în nici un fel unui tratament inechitabil sau discriminatoriu ca urmare a faptului că au comunicat informațiile menționate la primul și al doilea paragraf.Membrii Comisiei cărora li se aduc la cunoștință fapte în conformitate cu primul paragraf informează președintele Comisiei sau, în situația în care consideră că acest lucru este util, informează direct oficiul.Articolul 3Asistență din partea Oficiului de securitateLa solicitarea directorului oficiului, Oficiul de securitate al Comisiei acordă oficiului asistență la desfășurarea practică a investigației.Articolul 4Informarea părții interesateÎn cazul în care apare posibilitatea implicării unui membru, funcționar sau agent al Comisiei, partea interesată este informată rapid, atât timp cât acest lucru nu prejudiciază investigația. În orice situație, la finalizarea investigației, nu pot fi trase concluzii care fac trimitere nominală la un membru, funcționar sau agent al Comisiei fără ca părții interesate să i se fi oferit posibilitatea de a-și exprima punctul de vedere asupra tuturor faptelor care o privesc.În cazurile în care este necesară menținerea secretului absolut în scopul desfășurării investigației și care necesită utilizarea unor proceduri de investigație care sunt de competența unei autorități judiciare naționale, respectarea obligației de a invita membrul, funcționarul sau agentul Comisiei să își exprime punctul de vedere poate fi amânată cu acordul președintelui Comisiei sau, respectiv, al secretarului său general.Articolul 5Informarea la clasarea cazului fără inițierea unor proceduriDacă, în urma unei investigații interne, nu poate fi reținută nicio faptă săvârșită cu vinovăție în sarcina unui membru, funcționar sau agent al Comisiei care a fost învinuită de săvîrșirea acesteia, investigația internă care îl privește se încheie fără a se iniția alte proceduri, prin decizie a directorului oficiului care informează, în scris, partea interesată.Articolul 6Ridicarea imunitățiiOrice solicitare din partea unei autorități naționale polițienești sau judiciare privind ridicarea imunității de jurisdicție a unui funcționar sau agent al Comisiei în ceea ce privește posibile cazuri de fraudă, corupție sau orice altă activitate ilegală se transmite directorului oficiului spre avizare. Dacă solicitarea de ridicare a imunității vizează un membru al Comisiei, oficiul este informat cu privire la aceasta.Articolul 7AbrogareDecizia Comisiei din 14 iulie 1998 privind investigațiile efectuate de către Grupul operativ pentru "Coordonarea luptei împotriva fraudei", precum și normele sale de aplicare din 9 decembrie 1998 se abrogă.Articolul 8Data intrării în vigoarePrezenta decizie intră în vigoare la 1 iunie 1999.Adoptată la Bruxelles, 2 iunie 1999.Pentru ComisiePreședinteleJacques Santer[1] JO L 136, 31.5.1999, p. 1.[2] JO L 136, 31.5.1999, p. 8.--------------------------------------------------


title: Decizia (PESC) 2016/411 a Consiliului din 18 martie 2016 de modificare a Deciziei 2011/172/PESC privind măsuri restrictive îndreptate împotriva anumitor persoane, entități și organisme având în vedere situația din Egipt

text:
               19.3.2016

               RO

               Jurnalul Oficial al Uniunii Europene

               L 74/40

         DECIZIA (PESC) 2016/411 A CONSILIULUI
   din 18 martie 2016
   de modificare a Deciziei 2011/172/PESC privind măsuri restrictive îndreptate împotriva anumitor persoane, entități și organisme având în vedere situația din Egipt
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 21 martie 2011, Consiliul a adoptat Decizia 2011/172/PESC (1) privind măsuri restrictive îndreptate împotriva anumitor persoane, entități și organisme având în vedere situația din Egipt.

               (2)

               Pe baza unei reexaminări a Deciziei 2011/172/PESC, măsurile restrictive ar trebui reînnoite până la 22 martie 2017.

               (3)

               Prin urmare, Decizia 2011/172/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 5 din Decizia 2011/172/PESC, al doilea paragraf se înlocuiește cu următorul text:

      „Prezenta decizie se aplică până la 22 martie 2017.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 18 martie 2016.

            Pentru Consiliu

            Președintele

         A.G. KOENDERS

      (1)  Decizia 2011/172/PESC a Consiliului din 21 martie 2011 privind măsuri restrictive îndreptate împotriva anumitor persoane, entități și organisme având în vedere situația din Egipt (JO L 76, 22.3.2011, p. 63).


title: 2010/202/: Decizia Parlamentului European și a Consiliului din 9 martie 2010 referitoare la mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               8.4.2010

               RO

               Jurnalul Oficial al Uniunii Europene

               L 88/15

         DECIZIA PARLAMENTULUI EUROPEAN ȘI A CONSILIULUI
   din 9 martie 2010
   referitoare la mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2010/202/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați care sunt afectați de schimbările structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.

               (2)

               Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor disponibilizați ca urmare a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 23 iulie 2009, Lituania a depus o cerere de mobilizare a FEG în legătură cu disponibilizările care au avut loc la „Snaigė” plc și la doi dintre furnizorii săi. Având în vedere faptul că această cerere îndeplinește condițiile privind stabilirea contribuției financiare, astfel cum se prevede la articolul 10 din Regulamentul (CE) nr. 1927/2006, Comisia propune mobilizarea sumei de 258 163 EUR.

               (5)

               Prin urmare, FEG ar trebui mobilizat în vederea unei contribuții financiare ca răspuns la cererea depusă de Lituania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 258 163 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 9 martie 2010.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. Á. MORATINOS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.